**4 клас Домашна работа – 11 учебна седмица**

**Български език**

1. *Моля препишете в тетрадките:*

**Пряко и преносно значение на думата**

Думите могат да се употребяват с пряко или с преносно значение.

Пряко значение – когато думата назовава даден предмет, признак, действие. Например: *Птицата прелетя над паметника.*

Преносно значение – когато значението на думата се пренася по някакво сходство върху друг предмет, признак, действие. Например: *„Войникът стои като паметник,* с ***каменно*** *изржение на лицето*, *но мисълта му* ***лети*** *волно.”*

1. *Моля попълнете упражнения 5, 6 и 7 на страница 25 от учебната тетрадка по български език.*

**Човекът и обществото**

1. *Моля препишете в тетрадките:*

**Родопа – планината на Орфей**

Най-обширната планина в България е Родопа. Върховете ѝ са заоблени и покрити с пасища и ливади. Най-високият връх е Голям Перелик(2191м.). Планината крие много природни богатства – големи находища на оловно-цинкови руди, мрамор. От нея бликат лечебни извори – Велинград, Наречен, Девин. Родопите са известни с много природни забележителности – скалното образувание „Чудните мостове”, пещерите „Ягодинска” и „Дяволското гърло”. Един от най-известните зимни ски-центрове „Пампорово” се намира в Родопите.

**Литература**

1. *Моля прочетете.*

...... Лошата царица заповядала да отсекат тополата. Когато я секли, дошла една бабичка и си събрала тресчици. Занесла ги в къщи. Харесала й една тресчица. Дигнала я на полицата. Когато бабата отидела нанякъде, тресчицата ставала на момиче. То помитало и разтребвало. После пак на тресчица ставало. Идвала си бабата, па се чудела и маела кой й разтребя из къщи. Тя често думала: — Ей ти, дето ми шеташ! Покажи се! Ако си момче, син бъди ми! Ако си момиче, щерка ще ми станеш! Момичето всичко чувало, ала си мълчало. Една сутрин бабата се скрила зад вратата. Момичето тъкмо слязло от полицата, бабата извикала радостно: — Стой, моме! Щерка ще ми станеш! И заживели си бабата и момичето като майка и дъщеря. Случило се един път, че царицата си скъсала огърлицата. Свикала всички момичета от царството, ала никое не могло да наниже както трябва маргаритните зрънца на огърлицата.

Дошло ред на бабиното момиче. То седнало на царския миндер. Насъбрали се около него царят и всички царедворци. Колко било хубаво бабиното момиче, като влязло в царския дворец, още по-хубаво станало. Всички се омаяли от хубостта му. Не снемали очи от него. А то почнало да ниже маргарита. Нижело и нареждало: „Имало едно време един царски син. Той направил чудновата чешма. От нея мед и масло текло…“ Така, без да прекъсва, момичето разказало всичко, каквото било претеглило. Когато стигнало дотам, как жената го бутнала в кладенеца, скочил царският син. Прегърнал бабиното момиче и рекъл: — Разбрах, всичко разбрах! Ти ще бъдеш моя жена!

Той се оженил за хубавото момиче, а измамницата пропъдил през девет села в десето.

Край